

**PAKKUMUSKUTSE**

Alla sotsiaalteenuse riigihanke piirmäära hange - väikeost

# ÜLDANDMED

|  |  |  |
| --- | --- | --- |
| 1.1  | **HANKIJA**  | **Sotsiaalkindlustusamet** Registrikood 70001975 Paldiski mnt 80, 15092 Tallinn info@sotsiaalkindlustusamet.ee  |
| 1.2  | Hanke nimetus ja maksumus  | **Eestikeelse „PRIDE eelkoolituse“ läbiviimine 2 grupile Tallinnas ja 1 grupile Tartus**Täiskasvanukoolitus ja muud koolitusteenused 80400000-8 |
| 1.3  | E-posti aadress teabe saamiseks  | Ketlin.Lepikult@sotsiaalkindlustusamet.ee |
| 1.4  | **Pakkumuste esitamise** **tähtaeg**  | Hiljemalt **03.04.2023 kell 10.00.** Pärast nimetatud tähtaega esitatud pakkumusi arvesse ei võeta. |
| 1.5  | E-posti aadress pakkumuste esitamiseks  | info@sotsiaalkindlustuamet.ee, koopia: Ketlin.Lepikult@sotsiaalkindlustusamet.ee  |
| 1.6  | Pakkumuse jõusoleku tähtaeg (pakkumuste esitamise tähtajast arvates)  | **90 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem).  |
| 1.7  | Hanke eeldatav ajakava ja hankelepingu täitmise tähtaeg  | Alljärgnevas ajakavas esitatud tähtajad on indikatiivsed ja ei oma õiguslikku tähendust, st juhul, kui hankelepingut mistahes põhjusel ei ole võimalik sõlmida märgitud tähtajaks, lükkuvad järgnevalt loetletud tähtajad edasi vastava aja võrra. 1. Pakkumuste esitamine – punktis 1.4. sätestatud tähtajaks;
2. Pakkumuste vastavuse kontroll, hindamine ja pakkujate teavitamine – pp.kk.aaaa;
3. Hankelepingu sõlmimine – pp.kk.aaaa;
4. Hankelepingu tööde tähtaeg **– 31.10.2025**
 |
| 1.8  | Pakkumuskutse lisad  | Lisa 1 - tehniline kirjeldus; Lisa 2 - hankelepingu projekt; Lisa 3 - hinnapakkumuse maksumuse vorm. |
| 1.9  | Dokumentide ja andmete loetelu, mille pakkuja esitab pakkumuse koosseisus  | 1. Hankelepingu täitmises vahetult osalevate meeskonnaliikmete CVd ja kvalifikatsiooni tõendavad dokumendid.
2. Hinnapakkumuse vorm. Koolitajapaari mõlemad pakkujad/koolitajad esitavad pakkumise füüsilise isikuna või juriidilise isikuna.
 |
| 1.10  | Pakkujale ja pakkumusele kehtestatavad nõuded  | 1. Pakkumus peab sisaldama punktis 1.9 nimetatud andmeid.
2. Kõik pakkujad peavad olema läbinud PRIDE koolitajate koolituse 2017. või 2021. aastal või läbiviinud aastal 2017 Tallinnas PRIDE koolitajate eelkoolituse (kontrollib Hankija).
3. PRIDE koolitust viib läbi koolitajapaar, kellest ühel peab olema pädevus sotsiaalvaldkonnas ja teisel praktiline lapsendamise, eestkoste või hoolduspere vanema kogemus.
4. Pakkuja saab väikeostu raames teha pakkumise ühele grupile (pakkumuses märkida, millisele tehnilise kirjelduse punktis 3 märgitud grupile)..
 |
| 1.11  | Hindamiskriteeriumid ja hanke kogumaksumus | Pakkumuste hindamise kriteeriumiks on madalaima kogumaksumusega pakkumus koolitajapaari kohta (kogumaksumus koos prognoositud koolituspaika sõitmise transpordikuluga). |

**2.** **Juhised pakkumuse koostamiseks ja esitamiseks**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4. märgitud tähtajaks punktis 1.5. märgitud e-posti aadressile.
	5. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis, st pakkumus ei pea olema omakäeliselt allkirjastatud. Pakkuja soovil võib pakkuja pakkumuse allkirjastada omakäeliselt või digitaalselt. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
	6. Pakkumuse koosseis. Pakkumuse koosseisus esitab pakkuja kõik dokumendid ja andmed, mille loetelu on esitatud punktis 1.9.
	7. Pakkumuse jõusoleku tähtaeg. Pakkumus peab olema jõus vähemalt punktis 1.6. märgitud tähtaja jooksul.
	8. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 111 lõikega 5. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
	9. Hanke kogumaksumuseks on 34320.00 eurot (ei sisalda käibemaksu).
1. **Väikeostu menetlus**
	1. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	2. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja;
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt;
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel;
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	3. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele või lükkab kõik pakkumused tagasi, kui kõigi pakkumuste maksumused ületavad hankija eelarvelised võimalused.
	4. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab igas piirkonnas edukaks pakkumuse, mille kogumaksumus on madalaim. Füüsilisest isikust pakkuja teeb hinnapakkumised brutotasuna. Juriidilisest isikust pakkujatel märkida, kas pakutud hinnad on käibemaksuga või käibemaksuta vastavalt sellele, kas juriidiline isik on käibemaksukohustuslane või mitte. Hindamisel võrdleb Hankija tasusid kogumaksumusena ehk juriidiliste isikute puhul käibemaksuga (kui ei ole käibemaksukohustuslane siis käibemaksuta) ja füüsiliste isikute puhul kogukuluna, mida Hankija arvutab palgakalkulaatori abil). Pakkumuste hindamisel arvestatakse koolitajapaari mõlema pakkuja pakkumuse vormidel esitatud maksumuste summeeritud maksumust ehk koolitajapaari kogumaksumust (liidetakse koolitajapaari pakkumuste hinnad). Võrdse kogumaksumuse korral selgitatakse edukas pakkumus liisuheitmise teel. Hinnatakse piirkondade lõikes. Kui piirkonnas esitatakse vaid üks nõuetele vastav pakkumus, siis hindamist läbi ei viida.
	5. Pakkujate teavitamine. Hankija teavitab pakkujaid hanke tulemustest 3 (kolme)

tööpäeva jooksul vastava otsuse tegemisest arvates, RHS § 47 sätestatud korras.